DANMARKS YNGLENDE STRANDFUGLE. 



FAUNISTISKE UNDERSØGELSER. 



BERETNING OM EN REJSE I FARVANDENE SYD FOR FYN I 1907'. 

 AF 



R. JUL. OLSEN. 



Danmarks Ønatur, dets lunefuldt slyngede Kystlinjer med de 

 utallige Smaaøer og Holme i Fjordene og Havet giver gode 

 Livsbetingelser, Ynglepladser og Føde for Strandfugle; det er 

 derfor naturligt, at disse saavel i Arts- som i Individantal udgør 

 en meget betydelig Del af Danmarks Fuglefauna. 



Ved man end nøje Besked med, hvilke Arter der regelmæs- 

 sigt yngler i Danmark, er dog Almenkendskaben om deres Ud- 

 bredelse og Hyppighed i de forskellige Dele af Landet kun 

 mangelfuld og væsentlig indskrænket til, hvad der findes derom 

 i de ret faa eksisterende Lokalfaunaer. 



Efter at jeg gennem en længere Aarrække havde besøgt et 

 ikke ubetydeligt Antal Smaaøer og Holme rundt om i Danmark 

 og derved var bleven opmærksom paa, hvorledes adskillige Arter 

 Strandfugle tilsyneladende er ganske uberegnelige i Valg af 

 Ynglepladser og derved faar en meget uensartet pletvis Udbre- 

 delse, fattede jeg, tilskyndet af Hr. Viceinspektør Winge, i Efter- 

 aaret 1906 den Beslutning, saafremt fornøden Støtte kunde op- 

 naas, at foretage en systematisk Undersøgelse af Smaaøerne og 

 Holmene i de danske Farvande og udarbejde Oversigter over, 

 hvilke Fugle, der fandtes ynglende paa dem. 



Ved Hr. Professor Hector Jungersens Hjælp blev Midler til 

 Undersøgelsernes Paabegyndelse anvist af Carlsbergfondet, og til 

 Genstand for den første Undersøgelse valgtes de i ornithologisk 

 Henseende ret ubekendte Smaaøer og Holme Sj^d for Fyn. 



^ Offentliggørelsen her i Tidsskriftet sker ved Velvilje fra Universitetets 

 Zoologiske Museum, hvorfor Dansk ornithologisk Forening bringer Museet 

 sin Tak. — Manuskriptet indeholder talrige Kort og Fotografier fra de besøgte 

 Egne, som ikke er gengivne her. 



1 



